പട്ടികജാതി ക്ഷേമ ഫണ്ട് തട്ടിപ്പ്: ദേശീയ പട്ടികജാതി കമീഷന് കേസെടുത്തു തിരുവനന്തപുരം: നഗരസഭയിലെ പട്ടികജാതി ക്ഷേമ ഫണ്ട് തട്ടിപ്പില് ദേശീയ പട്ടികജാതി കമീഷന് ഇടപെടുന്നു. നഗരസഭയിലെ പട്ടികജാതി ക്ഷേമ ഫണ്ട് തട്ടിപ്പ് അന്വേഷിക്കണമെന്നും ഫണ്ട് വിനിയോഗത്തെ സംബന്ധിച്ച് സോഷ്യല് ഓഡിറ്റിങ് നടപ്പാക്കണമെന്നുമാവശ്യപ്പെട്ട് ബി.ജെ.പി സംസ്ഥാന പ്രസിഡന്റ് കെ. സുരേന്ദ്രന് ദേശീയ പട്ടികജാതി കമീഷന് ചെയര്മാന് വിജയ് സാംപ്ളേക്ക് നല്കിയ പരാതിയിലാണ് കമീഷന് കേസെടുത്തത്. ഫണ്ട് തട്ടിപ്പിനെ സംബന്ധിച്ച് 15 ദിവസത്തിനകം വിശദീകരണം നല്കാന് നഗരസഭാ അധികൃതരോടും സാമൂഹിക ക്ഷേമ വകുപ്പ് ഡയറക്ടറോടും കമീഷന് ആവശ്യപ്പെട്ടു.